மூயெத்திலீன் கிளைக்கால் இருநைட்ரேட்டு

மூயெத்திலீன் கிளைக்கால் இருநைட்ரேட்டு  (Triethylene glycol dinitrate)  என்பது C6H12N2O8  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டிரையெத்திலீன் கிளைக்கால் டைநைட்ரேட்டு  என்ற பெயராலும் இச்சேர்மத்தை அழைப்பார்கள். மூயெத்திலீன் கிளைக்காலுடைய நைட்ரோயேற்ற ஆல்ககால் எசுத்தர் மூயெத்திலீன் கிளைக்கால் இருநைட்ரேட்டு ஆகும். வெடிமருந்துகளிலும் ஏவூர்திகளிலும் ஆற்றல் வாய்ந்த நெகிழியாக்கியாக இதைப் பயன்படுத்துகிறார்கள். இச்சேர்மத்தின் கட்டமைப்பை O2N-O-CH2CH2-O-CH2CH2-O-CH2CH2-O-NO2 என்ற வேதிவாய்ப்பாட்டால் குறிப்பிடுவார்கள். எண்ணெய்பசையுடன் கூடிய வெளிர் மஞ்சள் நிறத்தில் நீர்மமாக இது காணப்படுகிறதுTriethylene glycol dinitrate at ChemYQ. கிட்டத்தட்ட நைட்ரோகிளிசரின் போல இருக்கும் இச்சேர்மத்தை முமெத்திலோல்யீத்தேன் முந்நைட்ரேட்டுடன் சேர்த்து பொதுவாகப் பயன்படுத்துவார்கள்.  

மூயெத்திலின் கிளைக்கால் இரு நைட்ரேட்டு, ஈரெத்திலீன் கிளைக்கால் இரு நைட்ரேட்டு, முமெத்திலோல்யீத்தேன் முந்நைட்ரேட்டு போன்ற சேர்மங்களை நைட்ரோகிளிசரினுக்கு மாற்றாக ஏவூர்திகளில் பயன்படுத்த பரிசீலித்து வருகிறார்கள்Pentagon reports  at stormingmedia.us.

 மேற்கோள்கள் 

பகுப்பு:நைட்ரேட்டு எசுத்தர்கள்
பகுப்பு:வெடிக்கும் வேதிப்பொருட்கள்
பகுப்பு:நெகிழியாக்கிகள்
பகுப்பு:நீர்ம வெடிபொருள்கள்